Josip I, car Svetog Rimskog Carstva

Josip I (26. juli 1678 – 17. april 1711) bio je car Svetog Rimskog Carstva, kralj Ugarske, Hrvatske, Češke, Njemačke, te vladar ostalih habsburških posjeda.

Josip je bio najstariji sin cara Leopolda I i njegove treće supruge, Eleonore Magdalene Nojburške.

 Vladavina 
Godine 1687. postao je kralj Ugarske, a tri godine kasnije i kralj Njemačke.

Jedino ratno iskustvo imao je 1702, tokom Rata za špansko naslijeđe. Oca je naslijedio tri godine kasnije. Tokom njegove vladavine Sveto Rimsko Carstvo, pod vodstvom princa Eugena Savojskog, je pobjeđivalo vojsku francuskog kralja Luja XIV. U Ugarskoj je imao sukobe s Franjom II Rákóczijem. Zahvaljujući svom vlastitom autoritetu uspio je ugušiti pobune u Ugarskoj i osnažiti kraljevsku vlast.

Poništio je neke odluke svoga oca i borio se uporno za ono što je smatrao da mu pripada. Papi je dao do znanja da je nezavisan i da ne može uticati na njega, a prema Isusovcima je bio neprijateljski nastrojen, za razliku od svog oca. Volio je umjetnost i muziku, kao i većina članova svoje porodice. Nastavio je očeve pokušaje da osigura nasljeđivanje habsburških zemalja u slučaju izumiranja dinastije.

Umro je od boginja u 32. godini života. Kako ga nije nadživio nijedan sin, naslijedio ga je brat, Karlo VI, car Svetog Rimskog Carstva.

 Brak i potomstvo 
Godine 1699. oženio je Vilmu Amaliju od Braunschweig-Calenberga, kćerku vojvode Ivana Fridrika of Braunschweig-Calenberga. S njom je imao troje djece:

Marija Josipa (1699-1757), supruga poljskog kralja Avgusta III.
Leopold Josip (1700-1701)
Marija Amalija, supruga Karla VII, cara Svetog Rimskog Carstva.

Kategorija:Rođeni 1678.
Kategorija:Umrli 1711.
Kategorija:Biografije, Beč
Kategorija:Carevi Svetog Rimskog Carstva
Kategorija:Kraljevi Njemačke
Kategorija:Kraljevi Češke
Kategorija:Kraljevi Ugarske
Kategorija:Kraljevi Hrvatske
Kategorija:Nadvojvode Austrije
Kategorija:Vojvode Tešina
Kategorija:Habsburgovci